Diari Oficial de la Generalitat Valenciana


Sumari del DOGV 9694, del 29-09-2023 (2023/9803)

Extracte de la Resolució de 4 de setembre de 2023, del Rectorat de la Universitat de València, per la qual es convoquen els premis Hackathon Càtedra Gènere i Salut, a les millors solucions innovadores en la investigació en salut i assistència sanitària.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9694

Data del DOGV
:   29-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9803


Data del document
:   04-09-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 4 de setembre de 2023, del Rectorat de la Universitat de València, per la qual es convoquen els premis Hackathon Càtedra Gènere i Salut, a les millors solucions innovadores en la investigació en salut i assistència sanitària. [2023/9803]  
BDNS (identif.): 718133.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/718133)  
  
Primer. Beneficiaris  
Les i els estudiants matriculats en la Universitat de València en els dos últims cursos, en qualsevol dels seus graus, estudiants de màster i de doctorat. L'alumnat s'hi ha d'inscriure individualment i, en la jornada del Hackathon, es formaran equips multidisciplinaris d'entre tres i cinc estudiants d'almenys dos graus, màsters o programes de doctorat diferents.  
Els i les alumnes de grau que participen en el Hackathon comptaran amb una acreditació que els permetrà el reconeixement d'1,5 crèdits en el seu expedient. A la resta de l'alumnat participant també se li lliurarà l'acreditació corresponent.  
  
Segon. Objecte  
Cercar les millors solucions innovadores amb l'objectiu de visibilitzar i afrontar els biaixos de gènere en l'àmbit d'investigació en salut i assistència sanitària en les següents línies estratègiques:  
Paper del context social en la promoció de la salut. L'ús dels psicofàrmacs. Col·lectius vulnerables. Trastorns alimentaris. Addiccions químiques i comportamentals. Activitat física i hàbits saludables. Assajos clínics.  
  
Tercer. Bases reguladores  
La convocatòria està publicada en la següent url:  
https://go.uv.es/d0xO8Uh   
  
Quarta. Quantia  
Els premis es financen a càrrec al capítol VII del pressupost de la Universitat de València per a 2023, orgànica 6489094585 específica 46805398, per un import de 2.000 euros, en el marc del conveni de col·laboració entre la Generalitat, a través de la Conselleria de Sanitat i la Universitat de València, per a l'impuls de la cultura de la innovació en l'alumnat universitari. S'atorgaran els premis següents:  
Primer premi: dotat amb 1.000 euros.  
4 accèssits dotats amb 250 euros.  
  
Quint. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 15 d'octubre de 2023.  
  
València, 4 de setembre de 2023. La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.